OpenLLM-France/wikimedia huggingface dataset:
# Team Nippo (2002-2005)

El Team Nippo va ser un equip ciclista japonès professional en ruta, de categoria Continental.
L'origen està el 2002 en l'equip suís Team Jura Suisse. A partir de l'agost del mateix l'any, ja va estar lligat amb l'empresa japonesa Nippo. No s'ha de confondre amb altres equips ciclistes homònims.

## Principals resultats

* Jelajah Malaysia: Simone Mori (2002)
* Volta a Hokkaidō: Simone Mori (2002), Satoshi Hirose (2003), Eddy Ratti (2005)
* Volta a Okinawa: Kazuya Okazaki (2003)
* Giro del Llac Maggiore: Aitor Galdós (2004)
* Tour del Camerun: Davide Silvestri (2005)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2002 | 10è (GSIII) | Simone Mori (453è) |
| 2003 | 26è (GSIII) | Francesco Cipolleta (770è) |
| 2004 | 25è (GSIII) | Oleg Zhukov (635è) |
A partir del 2005 l'equip participa en les proves dels circuits continentals.
UCI Àfrica Tour
| Temporada | Classificació per equips | Millor ciclista en la classificació individual |
| 2005 | 2n | Davide Silvestri (4t) |
UCI Àsia Tour
| Temporada | Classificació per equips | Millor ciclista en la classificació individual |
| 2005 | 8è | Eddy Ratti (18è) |

### UCI Europa Tour

| Temporada | Classificació per equips | Millor ciclista en la classificació individual |
| 2005 | 94è | Eddy Ratti (401è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats 1 a firstcycling.com
* Plantilles i resultats 2 a firstcycling.com
* Plantilles i resultats a cyclebase.nl
# Teglatfalassar

«Teglatfalassar» té aquests significats:
Nom de tres reis d'Assíria:
* Teglatfalassar I 1115-1076 aC
* Teglatfalassar II 967-935 aC
* Teglatfalassar III 745-727 aC
# Tannay

«Tannay» té aquests significats:
* Tannay (Ardenes), població i comuna francesa, a la regió de Xampanya-Ardenes.
* Tannay (Nièvre), municipi francès, situat al departament de la Nièvre i a la regió de Borgonya.
# Tanera Mòr

Tanera Mòr (en gaèlic escocès Tannara Mòr) és una illa inhabitada situada al Loch Broom, a les Hèbrides Interiors d'Escòcia. És la més gran de les Summer Isles, amb unes 310 hectàrees, i l'única habitada fins principis del segle XXI. Ha emès segells de correus propis i és on està ambientat el llibre Island Years de Frank Fraser Darling. El 2014 es va comunicar als residents de l'illa que havien de marxar, ja que es va posar en venda.

## Història

L'illa era un port de pesca d'areng i va patir la decadència de la indústria. El 1881, hi havia unes 118 persones que vivien a Tanera Mòr; el 1931 gairebé tota la població va abandonar el lloc, un any després que Saint Kilda fou evacuat. Des de llavors, el cens de població ha sigut intermitent: sis persones el 1961, vuit el 1981, nou el 1991, cinc el 2001 i quatre el 2011. Moltes de les cases de camp antigues van ser rehabilitades i s'utilitzaven com residencies de vacances. El maig de 2013 es va saber que els propietaris de l'illa Lizzie i Richard Williams la van posar en venda.

## Infraestructura

Tanera Mòr té una piscicultura de salmó, algunes cases de camp, una escola de navegació, una cafeteria i una oficina de correus, que va imprimir els seus propis segells. L'illa no té cap carretera i l'únic el camí voreja la badia que es troba a l'est de l'illa. S'hi arriba en barca des d'Achiltibuie, a Wester Ross, o des d'Ullapool.

## Flora i fauna

Presenta una gran diversitat de flora, amb nombroses d'orquídies Dactylorhiza purpurella. També hi són presents llúdries, foques, taurons pelegrí i marsopes a l'estiu i, pel que fa a aus, es troben somateries, ardeids, perdius d'Escòcia i aligots.

## Referències

* 1 2 3 Kane, Jenny (20 November 2014) "Last permanent residents lave Summer Isles for the mainland".
* ↑ last-residents-leave-the-islands-that-inspired-the-wicker-man
* ↑ Haswell-Smith (2004) The Scottish Islands. Edinburgh. Canongate. Pages 195-7.
* ↑ Iain Mac an Tailleir. «Placenames». Pàrlamaid na h-Alba. Arxivat de l'original el 2008-05-29. [Consulta: 23 juliol 2007].
* ↑ Kane, Jenny (2014) "Last permanent residents lave Summer Isles for the mainland". The Herald. Glasgow.
* ↑ «Community ownership mooted for Tanera Mor in Wester Ross». BBC News. BBC. [Consulta: 29 setembre 2012].
* ↑ «Tanera Mor in Summer Isles on sale for £2.5m». BBC News. BBC, 05-05-2013. [Consulta: 5 maig 2013].
* ↑ "Summer Isles Post Office". Summer-isles.com. Retrieved 20 January 2013.
* ↑ Overview of Tanera Mor

## Enllaços externs

* Lloc web oficial de les Summer Isles
# Tarser de l'illa Peleng

El tarser de l'illa Peleng (Tarsius pelengensis) és una espècie de tarser que viu a l'illa de Peleng, a prop de Sulawesi (Indonèsia). Apareix a la Llista Vermella de la UICN com a espècie en perill. És un primat de mida petita. S'assembla al seu parent proper Tarsius dentatus.

## Referències

* ↑ Shekelle, M., Salim, A., Groves, C. P. i Indrawan, M. Tarsius pelengensis. UICN 2008. Llista Vermella d'espècies amenaçades de la UICN, edició 2008, consultada el 01-01-2009.
# Teixidor baglafecht

El teixidor baglafecht (Ploceus baglafecht) és un ocell de la família dels ploceids (Ploceidae).

## Hàbitat i distribució

Viu a les sabanes izones amb matolls prop dels boscos de l'Àfrica subsahariana, a Nigèria oriental, sud-oest de Camerun, la República Centreafricana, Etiòpia, Eritrea, Sudan del Sud, nord-est de la República Democràtica del Congo, Uganda, Kenya, Tanzània, Ruanda, Burundi, nord de Zàmbia i nord de Malawi.

## Referències

* ↑ «Teixidor baglafecht». Cercaterm. TERMCAT, Centre de Terminologia. Rev. 20/02/2022(català)
# Teixidor becgròs

El teixidor becgròs (Amblyospiza albifrons) és un ocell de la família dels ploceids (Ploceidae). i única espècie del gènere Amblyospiza Sundevall, 1850.

## Hàbitat i distribució

Habita praderies espesses a prop de l'aigua de l'Àfrica subsahariana.

## Referències

* ↑ «Teixidor becgròs». Cercaterm. TERMCAT, Centre de Terminologia. Rev. 20/02/2022(català)
# Teixell

Un teixell és una peça de pell, paper o tela que hom enganxa al llom d'un llibre, habitualment al segon entrenervi d'un llibre enquadernat en pell o a la meitat superior si no porta nervis i que conté el nom de l'autor i el títol del llibre. Per extensió, és l'etiqueta que es col·loca a les biblioteques al llom amb la signatura topogràfica d'aquest.
# Asini Pol·lió

Asini Pol·lió és el nom dels següents personatges:
* Gai Asini Pol·lió, destacat poeta, orador i historiador del temps d'August
* Gai Asini Pol·lió (cònsol), cònsol l'any 23
* Asini Pol·lió Verrugós, cònsol l'any 81
* Asini Pol·lió (orador), sofista romà però nadiu de Tral·les a l'Àsia Menor.
# Apogon unicolor

Apogon unicolor és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 14 cm de longitud total.

## Distribució geogràfica

Es troba al Japó, Taiwan i Papua Nova Guinea.

## Referències

* ↑ AQUATAB.NET
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Steindachner, F. & L. Döderlein. 1883. Beiträge zur Kenntniss der Fische Japan's. (II.). Denkschr. Akad. Wiss. Wien v. 48 (1. abth.): 1-40, Pls. 1-7.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Artediellina antilope

Artediellina antilope és una espècie de peix pertanyent a la família dels còtids i l'única del gènere Artediellina.

## Hàbitat

És un peix marí i batidemersal que viu entre 300 i 615 m de fondària.

## Distribució geogràfica

Es troba al mar d'Okhotsk.

## Observacions

És inofensiu per als humans.

## Referències

* ↑ Taranetz A. Ya, 1937. Handbook for identification of fishes of Soviet Far East and adjacent waters. Izv. Tikhook. Nauchno-Issled. Inst. Rybn. Khoz. Okeanogr. v. 11. 1-200 + map.
* ↑ Schmidt, P. J., 1937. Two new species of Artediellus Jordan from the Okhotsk Sea. C. R. (Doklady) Acad. Sci. URSS v. 15: 571-572.
* ↑ Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Fedorov, V.V., I.A. Chereshnev, M.V. Nazarkin, A.V. Shestakov i V.V. Volobuev, 2003. Catalog of marine and freswater fishes of the northern part of the Sea of Okhotsk. Vladivostok: Dalnauka, 2003. 204 p.

## Enllaços externs

* AQUATAB
# Arteas de Abajo

Arteas de Abajo és un poble ubicat al terme municipal de Begís, a la comarca valenciana de l'Alt Palància, a una altura de 880 m.s.n.m. Tancat entre el barranc de la Masadica i el riu Canales, es troba a curta distància d'Arteas de Arriba. L'any 2015 comptava amb una població de 16 habitants.

## Accés

A la localitat s'hi arriba a través d'una pista forestal que naix del final del carrer Cloticos de la capital municipal. Des d'allà, i després d'uns sis quilòmetres, es fa cap a Arteas de Abajo.

## Llocs d'interès

* Ermita de sant Joan Baptista. Es tracta d'un temple de reduïdes dimensions, amb teulat de teula àrab a dues aigües i sostre de volta. Construïda a mitjan segle xix, en quedar l'antiga Ermita dins del nou terme municipal de Toràs, presenta sobre la seua porta un retaule ceràmic modern del titular.
* Lavadero. Situat a la banda de baix del poble, a tocar del barranc de la Masadica.

## Referències

* 1 2 3 «Arteas de Abajo». Institut Cartogràfic Valencià. Arxivat de l'original el 2016-08-18. [Consulta: 4 agost 2016].
* ↑ «Nomenclátor: Población del Padrón Continuo por Unidad Poblacional a 1 de enero» (en castellà). INE, 2015. [Consulta: 4 agost 2016].
* ↑ «Ermitas de Bejís» (en castellà). Ermitas Comunidad Valenciana. Arxivat de l'original el 2014-10-25. [Consulta: 4 agost 2016].
# Artediellichthys nigripinnis

Artediellichthys nigripinnis és una espècie de peix pertanyent a la família dels còtids i l'única del gènere Artediellichthys.

## Descripció

* Fa 13,7 cm de llargària màxima.
* És gris groguenc, més fosc al cap i la cua.
* Aletes dorsals, anal, pectorals i pèlviques totalment negres.

## Hàbitat

És un peix marí i bentopelàgic que viu entre 200 i 815 m de fondària.

## Distribució geogràfica

Es troba al Pacífic nord: Alaska i Rússia.

## Observacions

És inofensiu per als humans.

## Referències

* ↑ Taranetz A. Ya, 1941. On the classification and origin of the family Cottidae. Izv. Akad. Nauk SSSR. Otd. Biol. Núm. 3. 427-447.
* ↑ Schmidt, P. J., 1937. Two new species of Artediellus Jordan from the Okhotsk Sea. C. R. (Doklady) Acad. Sci. URSS v. 15: 571-572.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Mecklenburg, C.W., T.A. Mecklenburg i L.K. Thorsteinson, 2002. Fishes of Alaska. American Fisheries Society, Bethesda, Maryland. xxxvii +1037 p.
* ↑ Fedorov, V.V., I.A. Chereshnev, M.V. Nazarkin, A.V. Shestakov i V.V. Volobuev, 2003. Catalog of marine and freswater fishes of the northern part of the Sea of Okhotsk. Vladivostok: Dalnauka, 2003. 204 p.
* ↑ Orlov, A.M., 1998. Demersal ichthyofauna of Pacific waters around the Kuril islands and Southeastern Kamchatka. Russ. J. Mar. Biol. 24(3):144-160.

## Enllaços externs

* AQUATAB
# Artediellus camchaticus

Artediellus camchaticus és una espècie de peix pertanyent a la família dels còtids.

## Descripció

* Tant el mascle com la femella fan 16,5 cm de llargària màxima i 370 g de pes.

## Hàbitat

És un peix marí, demersal i de clima temperat que viu entre 25-520 m de fondària (normalment, entre 80 i 180).

## Distribució geogràfica

Es troba al Pacífic nord-occidental: des de Hokkaido (el Japó) fins a l'oest del mar de Bering.

## Longevitat

La seua esperança de vida és de 9 anys.

## Observacions

És inofensiu per als humans.

## Referències

* ↑ Jordan D. S., 1885. A catalogue of the fishes known to inhabit the waters of North America, north of the Tropic of Cancer, with notes on species discovered in 1883 and 1884. Rep. U. S. Fish Comm. v. 13 (1885). 789-973.
* ↑ uBio (anglès)
* ↑ Gilbert, C. H. & C. V. Burke, 1912. Fishes from Bering Sea and Kamchatka. Bull. Bur. Fish. v. 30 (for 1910): 31-96.
* ↑ The Taxonomicon (anglès)
* 1 2 3 4 5 FishBase (anglès)
* ↑ Tokranov, A.M., 1988. Some aspects of the biology of the kamchatkan sculpin, Artediellus camchaticus, on the eastern coast of Kamchatka. J. Ichthyol. 28(2):65-71.
* ↑ Tokranov, A.M. i A.B. Vinnikov, 1991. Diet of the pacific cod, Gadus morhua macrocephalus, and its position in the food chain in Kamchatkan coastal waters. J. Ichthyol. 31(5):84-98.
* ↑ Fedorov, V.V., I.A. Chereshnev, M.V. Nazarkin, A.V. Shestakov i V.V. Volobuev, 2003. Catalog of marine and freswater fishes of the northern part of the Sea of Okhotsk. Vladivostok: Dalnauka, 2003. 204 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Quast, J.C. i E.L. Hall, 1972. List of fishes of Alaska and adjacent waters with a guide to some of their literature. U.S. Dep. Commer., NOAA Tech. Rep. NMFS SSRF-658, 47 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Christiansen, J.S., S.E. Fevolden, O.V. Karamushlo i L.I. Karamushko, 1997. Reproductive traits of marine fish in relation to their mode of oviposition and zoogeographic distribution. ICES CM 1997/CC. 14 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Climent (novel·la)

Climent és una novel·la de l'escriptor Carles Fages de Climent publicada l'any 1933 per Llibreria Catalònia, bastida a partir d'elements biogràfics extrets de l'arxiu de la seva família. A través de les figures d'Enric Climent i Casadevall, i Enric Climent i Vidal, rebesavi i besavi de l'autor, i barrejant gèneres com l'assaig, la novel·la i la biografia, Fages presenta l'ordre de vida de les famílies terratinents del s. XIX, les lluites polítiques, les passions, l'exili, l'abús i la valentia i un principi de vitalitat sempre erigit com a criteri de conducta i llibertat personals, creant un ric fris històric del segle xix.
L'obra ha estat reeditada dos cops, el 1969 i el 2009. Aquesta darrera edició va encetar la nova etapa de la col·lecció "Josep Pla", que edita la Diputació de Girona i incorpora un postfaci de Pere Ignasi Fages i Mir fill de l'autor, on es revelen diversos materials que Carles Fages de Climent ignorava en el moment de redactar el llibre, i que donen una visió de perspectiva i complementen el mural d'aquesta nissaga empordanesa.

## Referències

* ↑ Climent al web de la Diputació de Girona
* ↑ Obra de Fages de Climent Arxivat 2016-09-18 a Wayback Machine. a escriptors.cat
* ↑ Carles Fages de Climent, Quaderns Crema
* ↑ La Diputació engega la nova etapa de la col·lecció ´Josep Pla´ amb ´Climent´ (Diari de Girona, 24-7-2009)
* ↑ La reedició de «Fages», la nissaga familiar de Fages de Climent, obre la nova etapa de la col·lecció Josep Pla (El Punt, 24-7-2009)

## Enllaços externs

* Climent a worldcat.org
* La col·lecció Josep Pla reedita Climent (Nació Digital, 23-7-2009)
# Cola Turka

La Cola Turka és un refresc de cola produït a Turquia des de la seva fundació l'any 2003.
La Cola Turka va sortir com una alternativa nacional a la Coca Cola i la Pepsi. Va realitzar la seva primera campanya publicitària amb l'actor nord-americà Chevy Chase. El 2015, pel Dia de la mare, Cola Turka va realitzar una campanya social anomenada "Memleket Anneleri" (les mares del país) que va cridar força l'atenció.
El setembre de 2015, i juntament amb les marques "Çamlıca", "Sunny" i "Saka Su" (productors de refrescs i d'aigua), el 90% de Çamlıca va ser venuda, per Yıldız Holding, a la companyia japonesa DyDo Drinco.

## Vegeu també

* Çamlıca
* Coca-Cola
* Pepsi

## Referències

* ↑ http://www.byegm.gov.tr/turkce/haber/mll-gurur-cola-turka-peps-ve-cokea-sava-lan-edyor/26609 Arxivat 2015-10-06 a Wayback Machine.
* ↑ http://www.bugun.com.tr/ulker-cola-turka-ile-camlica-gazozunu-neden-satti-yazisi-1849827 Arxivat 2015-10-01 a Wayback Machine.
* ↑ http://adage.com/article/news/chevy-chase-turkish-cola-ads-aimed-coke-pepsi/38049/
* ↑ http://www.campaigntr.com/2015/05/20/109463/cola-turkanin-memleket-anneleri-cok-sevildi/ Arxivat 2015-10-06 a Wayback Machine.
* ↑ http://www.hurriyet.com.tr/ekonomi/30166630.asp

## Enllaços externs

* Cola Turka Arxivat 2014-04-24 a Wayback Machine.
# Club Deportivo As Pontes

El Club Deportivo As Pontes és un club de futbol gallec de la localitat d'As Pontes de García Rodríguez, a la província de la Corunya. Fundat el 1960, juga actualment a la Tercera Divisió.

## Història

Es va fundar el 1960 amb el nom de Club de Fútbol Calvo Sotelo, estant patrocinat per l'empresa homònima. El 1969 va passar a anomenar-se Club Deportivo As Pontes. El 1984 comença el patrocini per part de l'empresa Endesa i l'equip s'anomena Endesa As Pontes Club de Fútbol. Finalment, el 2001 recupea el nom de Club Deportivo As Pontes que manté actualment.
A finals del segle XX l'equip viu el seu millor moment, mantenint-se diverses temporades a la Segona Divisió B. La màxima posició assolida fou el quart lloc de la temporada 1991-92.

## Dades del club

* Temporades a 1a: 0
* Temporades a 2a: 0
* Temporades a 2aB: 9
* Temporades a 3a: 17
* Millor posició a 2aB: 4t (temporada 1991-92)

## Estadi

L'equip juga els seus partits com a local a l'estadi d'O Poboado, amb capacitat per a 2.000 espectadors.

## Palmarès

* Tercera Divisió (2): 1986–87, 1994–95
* Copa Diputació de la Corunya (1): 1996

## Enllaços externs

* Pàgina web oficial del CD As Pontes Arxivat 2021-04-10 a Wayback Machine.
# Collada del Bardot

La Collada del Bardot és una collada situada a 1.112,8 m alt a cavall dels termes comunals de Serrallonga i del Tec, tots dos de la comarca del Vallespir, a la Catalunya del Nord.
És al nord-oest del terme de Serrallonga i al sud-oest del del Tec. Es troba al nord-est del Puig Colom d'Avall i al sud-oest del Puig del Clot del Forn.
Ara en desús, els camins que hi passaven han estat abandonats.

## Referències

* ↑ La Collada del Bardot en els ortofotomapes de l'IGN
# Collada de les Voltes

La Collada de les Voltes és una collada situada a 2.186,6 m alt del terme comunal de Prats de Molló i la Presta, de la comarca del Vallespir, a la Catalunya del Nord.
És a prop de l'extrem nord-oest del terme comunal. És al sud de la Collada del Vent i de l'Eixalada Blanca, al nord-est dels Asmaris. És un dels corriols d'accés al Massís del Canigó des dels Hostalets.

## Referències

* ↑ La Collada de les Voltes en els ortofotomapes de l'IGN
# Columna de Prúsies II

La Columna de Prúsies II és una ofrena que es troba a Delfos, a Grècia. Les ruïnes formen part del jaciment arqueològic de Delfos i és Patrimoni Mundial de la Unesco.
La columna fou construïda en el període hel·lenístic l'any 182 abans de la nostra era o poc després. Segons la inscripció en grec antic, la va erigir la Lliga Etòlia en honor de Prúsies II, rei de Bitínia:(1)
| « | Βασιλέα Προυσίαν, βασιλέως Προυσία, τò Κοινò τῶν Αἰτωλῶν, ἀρετᾶς ἔνεκεν καὶ εὐεργεσίας τάς ἐς αὑτούς. Basilea Prūsian, basileōs Prūsia, to Koino tōn Aitōlōn, aretas heneken kai euergesias tas es hautūs. «Al rei Prúsies, fill del rei Prúsies, la Lliga d'Etòlia, per la seua virtut i les bones obres que ha fet per ella» | » |

## Descripció

La columna es troba al santuari d'Apol·lo, enfront del cantó nord-est del Temple d'Apol·lo. Ha estat restaurada en la seua posició primigènia, i té uns 9,7 m d'alçada. A la part superior de la columna hi havia una estàtua de Prúsies II a cavall, que no ha sobreviscut.(1)
Consta d'una base alta formada per fileres de blocs rectangulars, mentre que a la part de dalt té una ornamentació en relleu amb garlandes i bucranis; la decoració incloïa una motllura baixa amb suports. A la part superior del monument, les fileres de clivells rectangulars devien estar relacionades amb tota la composició, perquè podrien servir per a subjectar motius florals, com ara cultius, que al·ludirien a la beneficència del rei. També podrien haver contingut fulles de bronze per a protegir la columna dels ocells.

## Referències

* ↑ «Classical Monuments» (en anglés). [Consulta: 14 juny 2024].
* ↑ Pausànias título=Παυσανίου Ελλάδος Περιήγησις: Βοιωτικά και Φωκικά. . Εκδοτική Αθηνών, 1974.
* ↑ Perrie, A. «La moisson et les pigeons. Note sur l’assise sommitale du pilier de Prusias à Delphes» (en francés). Bulletin de correspondance hellénique, 138, 2008, pàg. 257-270.
# Colibrí amazília beril

El colibrí amazília beril (Amazilia beryllina) és una espècie d'ocell de la família dels troquílids (Trochilidae) que habita boscos i garrigues d'Amèrica del Nord i Central, des del sud-est d'Arizona, Sonora i sud de Chihuahua, cap al sud, a través de l'oest de Mèxic, Guatemala i El Salvador fins Hondures central.
# Colibrí amazília cua de coure

El colibrí amazília cua de coure (Amazilia cupreicauda) és una espècie d'ocell de la família dels troquílids (Trochilidae) que habita la selva humida i bosocs als tepuis i muntanyes del sud de Veneçuela, oest de Guyana i a l'estat brasiler de Roraima. Diversos autors l'han considerat coespecífic del colibrí amazília ventreverd.
# Comtat de Guadalhorce

El comtat de Guadalhorce és un títol nobiliari espanyol creat pel rei Alfons XIII el 26 de novembre de 1921 a favor de Rafael Benjumea y Burín, ministre de Foment, enginyer de camins i polític, qui va realitzar l'embassament anomenat "Comte de Guadalhorce", al riu Turón, del que es beneficia la vall del riu Guadalhorce, a Andalusia.

## Comtes de Guadalhorce

| | Titular | Període |
| Creació per Alfons XIII |||
| I | Rafael Benjumea y Burín | 1921-1952 |
| II | Rafael Benjumea y Heredia | 1953-1974 |
| III | Francisco Benjumea y Heredia | 1975-1995 |
| IV | Rafael Benjumea y Cabeza de Vaca | 1998-actual titular |

## Història dels comtes de Guadalhorce

* Rafael Benjumea y Burín († en 1952), I comte de Guadalhorce.
* Casat amb Isabel Heredia y Loring. El succeí el seu fill:
* Rafael Benjumea y Heredia, II comte de Guadalhorce.
* Casat amb Jacqueline Poirier. Sense descendents. El succeí el seu germà:
* Francisco Benjumea y Heredia (1908-1995), III comte de Guadalhorce.
* Casat amb Matilde Cabeza de Vaca y Garret, XVI comtessa de Peñón de la Vega (1915-2006), XVI marquesa de Valdecañas, marquesa de Torremayor. El succeí el seu fill:
* Rafael Benjumea y Cabeza de Vaca, IV comte de Guadalhorce, XVII marquès de Valdecañas, XVIII comte de Peñón de la Vega.
* Casat amb Blanca Benjumea y Llorente.

## Enllaços externs

* Genealogia dels comtes de Guadalhorce.
# Comtat de Vlorë

El comtat de Vlorë (en albanès Qarku i Vlorës) és un dels dotze comtats d'Albània que inclou els districtes de Delvinë, Sarandë i Vlorë. La seva capital és Vlorë.

## Vegeu també

* Franc Veliu